《次韵赣州知府陈侍郎二首前篇寄幼安后篇寄季陵 其一》
宋代·周孚

乘轺西去定何人，惊倒吴侬政要君。平日比肩空绛灌，此行知要有华勋。

不令残孽终烦国，信是高才可冠军。锋猬斧螗当著语，病夫今岁懒于文。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。